b'\n_START_ARTICLE_\nUrie Hititul\n_START_PARAGRAPH_\nUrie Hititul (ebraic\xc4\x83: \xd7\x90\xd7\x95\xd7\xa8\xd7\x99\xd7\x94 \xd7\x94\xd7\x97\xd7\xaa\xd7\x99) a fost un soldat \xc3\xaen armata regelui David men\xc8\x9bionat \xc3\xaen Biblia ebraic\xc4\x83. El a fost so\xc8\x9bul lui Bat\xc8\x99eba \xc8\x99i a fost ucis din ordinul lui David. Profetul Natan l-a mustrat pe rege pentru c\xc4\x83 a comis acest adulter \xc8\x99i i-a reamintit lui David leg\xc4\x83m\xc3\xa2ntul acestuia cu Dumnezeu. So\xc8\x9bia lui Urie a fost \xc3\xaens\xc4\x83rcinat\xc4\x83 de c\xc4\x83tre regele David. Contactul sexual al lui David cu so\xc8\x9bia lui Urie nu s-a pus drept adulter, deoarece Urie nu era evreu \xc8\x99i doar b\xc4\x83rba\xc8\x9bii evrei erau proteja\xc8\x9bi de codul legal de la Sinai. David a \xc3\xaencercat f\xc4\x83r\xc4\x83 succes s\xc4\x83-l \xc3\xaembete pe Urie Hititul, pentru ca acesta, plecat de mult \xc3\xaen r\xc4\x83zboi, s\xc4\x83 se culce cu nevasta sa Bat\xc8\x99eba \xc8\x99i astfel preacurvia lui cu aceasta, \xc3\xaen urma c\xc4\x83reia ea r\xc4\x83m\xc4\x83sese \xc3\xaens\xc4\x83rcinat\xc4\x83, s\xc4\x83 fie astfel acoperit\xc4\x83.'